作者:顏真卿
標題:刻清遠道士詩，因而繼作
內容:不到東西寺，於今五十春。朅來從舊賞，林壑宛相親。吳子多藏日，秦王厭勝辰。劍池穿萬仞，磐石坐千人。金氣騰為虎，琴臺化若神。登壇仰生一，舍宅歎珣瑉。中嶺分雙樹，回巒絕四鄰。窺臨江海接，崇飾四時新。客有神仙者，於茲雅麗陳。名高畫質遠峽，文聚鬥牛津。跡異心寧間，聲同質豈均。悠然千載後，知我揖光塵。